b'\n_START_ARTICLE_\nRo\xc5\xbeni koren\n_START_SECTION_\nOpis\n_START_PARAGRAPH_\nRo\xc5\xbeni koren je 5 do 35 centimetrov visoka mesnata rastlina. Ima ve\xc4\x8d stebel, ki rastejo iz kratke korenike. Cvetovi imajo 4 ven\xc4\x8dne in 4 ro\xc5\xbene liste, rumeno do zelenorumene, v\xc4\x8dasih rde\xc4\x8de barve. Cvetovi so veliki 1-3,5 mm. Ro\xc5\xbeni koren cveti poleti.\n_START_SECTION_\nTaksonomija\n_START_PARAGRAPH_\nRo\xc5\xbeni koren je prvi\xc4\x8d opisal Dioscorides v De Materii Medici.\n_START_SECTION_\nV prehrani\n_START_PARAGRAPH_\nNadzemni del rastline je u\xc5\xbeiten in v nekaterih delih sveta se uporablja kot dodatek k solatam.\n_START_SECTION_\nV zdravstvu\n_START_PARAGRAPH_\nV Rusiji in Skandinaviji se ro\xc5\xbeni koren \xc5\xbee stoletja uporablja v bitki s hladnim sibirskim podnebjem in stresnim \xc5\xbeivljenjskim slogom. Rastlina se uporablja v tradicionalnem kitajskem zdravilu, ki mu pravijo hong d\xc5\xbeing tjan. To zdravilo se uporablja za prepre\xc4\x8devanje vi\xc5\xa1inske bolezni.\n_START_SECTION_\nZdravilni u\xc4\x8dinki\n_START_PARAGRAPH_\nRaziskave glede ro\xc5\xbenega korena si med seboj nasprotujejo. Medtem ko nekateri dokazi pravijo da naj bi rastlina pomagala pri zvi\xc5\xa1evanju fizi\xc4\x8dne zmogljivosti in zmanj\xc5\xa1anju psihi\xc4\x8dne utrujenosti, metodolo\xc5\xa1ke napake omejujejo to\xc4\x8dnost ocene u\xc4\x8dinkovitosti. Za pravo oceno u\xc4\x8dinkovitosti ro\xc5\xbenega korena pri utrujenosti bodo potrebne nadaljnje \xc5\xa1tudije. Ameri\xc5\xa1ki urad za hrano in zdravila (FDA) ne priznava u\xc4\x8dinkovitosti pripravkov iz ro\xc5\xbenega korena za zdravljenje, laj\xc5\xa1anje ali prepre\xc4\x8devanje katerekoli bolezni. Pravzaprav je administracija odstranila nekatere izdelke, ki so vsebovali ro\xc5\xbeni koren, s trga zaradi spornih trditev, da zdravi raka, anksioznost, gripo, navadni prehlad, bakterijske infekcije in migrene.\n_START_SECTION_\nKemi\xc4\x8dna sestava\n_START_PARAGRAPH_\nZnanstveniki so identificirali 140 kemi\xc4\x8dnih snovi v podzemnih deli ro\xc5\xbenega korena. korenina ro\xc5\xbenega korena vsebuje fenole rosavin, rosin, rosarin, organske\xc2\xa0 kisline, terpenoide, fenolkarboni\xc4\x8dne kisline in njihove derivate, flavonoide, antrakinone in alkaloide. Kemi\xc4\x8dna sestava eteri\xc4\x8dnega olja korenine ro\xc5\xbenega korena se razlikuje v razli\xc4\x8dnih regijah, tako ima ro\xc5\xbeni koren iz Rusije najvi\xc5\xa1je koncentracije rosarina, rosavina in rosina, glavni sestavini eteri\xc4\x8dnega olja ro\xc5\xbenega korena, ki raste v Bolgariji, pa sta geraniol in mirtenol. Na Kitajskem sta glavni sestavini geraniol in 1-oktanol, v Indiji pa je glavna sestavina feniletilalkohol. Rosavin, rosarin, rosin in salidrosid so med domnevnimi aktivnimi u\xc4\x8dinkovinami ro\xc5\xbenega korena. Zaenkrat ni nobenih dokazov, da imajo te u\xc4\x8dinkovine kakr\xc5\xa1nekoli fiziolo\xc5\xa1ke u\xc4\x8dinke, ki bi lahko zmanj\xc5\xa1ali ali prepre\xc4\x8dili tveganje za razvoj bolezni pri \xc4\x8dloveku.'